Paġna IL-KUNSILL TAL-UNJONI EWROPEA U R-RAPPREŻENTANTI TAL-GVERNIJIET TAL-ISTATI MEMBRI, IMLAQQGĦIN FIL-KUNSILL, L-Ewropa qed tħabbat wiċċha ma' sfidi soċjali multipli u simultanji. Għalkemm b'mod ġenerali l-ekonomija tal-Unjoni Ewropea qed tesperjenza rkupru moderat, l-impatt tal-kriżi finanzjarja u ekonomika fuq is-soċjetajiet tagħna għadu jippersisti. Ikomplu jiżdiedu d-disparitajiet bejn u fl-Istati Membri, u dan jirriżulta fi żbilanċi fit-tul. F'ħafna pajjiżi l-qgħad fost iż-żgħażagħ għadu kbir b'mod allarmanti u l-livelli ta' kisba edukattiva jibqgħu insuffiċjenti. Il-kriżi attwali tar-refuġjati toħloq sfidi konsiderevoli għas-soċjetajiet tagħna u għas-sistemi edukattivi tagħna. Huwa d-dmir komuni tagħna li jinħoloq ambjent li fih jirnexxu t-talenti ta' kulħadd, irrispettivament mill-ambjent jew l-oriġini. L-edukazzjoni u t-taħriġ għandhom kontribut qawwi x'jagħtu biex jiżguraw soċjetà koeżiva kif ukoll suq tax-xogħol li jiffunzjona tajjeb. L-edukazzjoni u t-taħriġ għandhom joħolqu kundizzjonijiet ugwali għal kulħadd u jservu bħala mezz b'saħħtu għall-inklużjoni soċjali u ekonomika ta' gruppi żvantaġġati billi jħaddnu d-diversità fil-forom kollha tagħha. Bl-istess mod, l-edukazzjoni u t-taħriġ għandhom rwol importanti x'jaqdu fl-iżvilupp tal-potenzjal f'kull persuna u fit-trawwim tal-abbiltà li wieħed jaħseb b'mod kritiku u jħaddem ġudizzju ġust u indipendenti, partikolarment — iżda mhux esklużivament — fil-kuntest tal-media soċjali. L-edukazzjoni u t-taħriġ għandhom ikunu element ewlieni f'approċċ komprensiv immirat biex jitrawmu l-iżvilupp u l-inklużività soċjoekonomiċi. Dan jitlob li jkun hemm riformi mfassla apposta tas-sistemi edukattivi, bil-ħsieb li titjieb il-prestazzjoni tagħhom f'termini ta' riżultati ta' tagħlim bħala parti mill-isforzi globali meħtieġa biex inġibu lura l-impjiegi u t-tkabbir sostenibbli. Billi jgħin it-tkabbir u jappoġġa kemm l-irkupru fuq perijodu qasir ta' żmien kif ukoll it-tkabbir ekonomiku fit-tul, l-investiment fl-edukazzjoni u t-taħriġ għandu jingħata prijorità kemm fuq livell reġjonali, nazzjonali kif ukoll dak tal-UE. M'hemmx bżonn li dan ikun fil-każijiet kollha kwistjoni ta' żieda fil-baġits, iżda minflok jista' jkun wieħed ta' kif l-infiq jiġi mmirat aħjar u jiġu pprovduti l-inċentivi t-tajbin għat-tisħiħ tal-kwalità. L-importanza tal-iżvilupp tal-ħiliet u l-kompetenzi tmur lil hinn ħafna mis-suq tax-xogħol. Bl-istess mod, l-importanti huwa l-ħolqien ta' ċittadini responsabbli li kapaċi jkollhom sehem attiv fis-soċjetà u fil-ħajja demokratika. Iż-żewġ għanijiet huma kumplementari, minħabba li l-ħiliet u l-kompetenzi meħtieġa fis-soċjetà huma b'ħafna modi daqstant rilevanti għall-post tax-xogħol. Ir-riformi strutturali biex jimmodernizzaw l-ekonomiji tagħna għandhom jimxu 'l quddiem bil-ħsieb tat-trawwim tal-iżvilupp tal-ħiliet tal-individwi, il-kompetenzi u l-għarfien, sabiex jiġu stimulati l-innovazzjoni u l-produttività kif ukoll tiġi promossal-inklużività. Bl-istess mod, is-sistemi edukattivi għandhom jippruvaw jżidu l-effett emanċipatorju tagħhom, biex jiżguraw kundizzjonijiet ugwali għal kulħadd irrispettivament mill-qagħda soċjoekonomika, l-ambjent ta' migrazzjoni jew is-sessi. Dan ifisser li s-sistemi edukattivi jinfetħu biex iwieġbu għad-diversità dejjem akbar tal-istudenti u jsawru rabtiet mal-partijiet ikkonċernati rilevanti kollha. Jikkooperaw bil-ħsieb li jippromwovu l-iżvilupp u l-inklużività soċjoekonomiċi fl-UE permezz tal-edukazzjoni bis-saħħa ta' riformi, politiki rilevanti u investimenti maħsuba apposta. Politiki li kienu ta' suċċess għandhom jiġu identifikati u mxerrda, u għandu jingħata appoġġ rilevanti għall-implimentazzjoni tagħhom f'pajjiżi oħra li jixtiequ jiġu ispirati minnhom biex jiżviluppaw politiki u riformi simili. Jinvestu b'mod adegwat fl-edukazzjoni fil-livelli kollha, filwaqt li jinċentivawha biex jiżdiedu l-livelli ta' kisba edukattiva, biex jidentifikaw u jindirizzaw id-diskrepanzi fil-ħiliet u n-nuqqas ta' tlaqqigħ tal-ħiliet u jsaħħu l-effett emanċipatorju tal-edukazzjoni u t-taħriġ. Għal dan l-għan, jagħmlu użu sħiħ mill-opportunitajiet ipprovduti minn strumenti Ewropej bħall-Fondi Strutturali u ta' Investiment Ewropej, il-Garanzija għaż-Żgħażagħ, il-Fond Ewropew għal Investimenti Strateġiċi u l-programm Erasmus+. Jipprovdu lill-għalliema permezz ta' taħriġ inizjali u żvilupp professjonali kontinwu b'għodod u metodi pedagoġiċi xierqa u aġġornati maħsuba biex itejbu l-ħiliet u l-kompetenzi, l-iżvilupp u l-kisba tal-għarfien. Il-ftuħ tal-istituzzjonijiet edukattivi għad-dinja esterna għandu jkun parti integrali ta' dan l-approċċ fuq il-livelli kollha tal-edukazzjoni u t-taħriġ. Biex jinkiseb dan, għandhom jiġu mħeġġa sħubiji nazzjonali, reġjonali u lokali, li jinvolvu partijiet ikkonċernati rilevanti bħal imsieħba soċjali u rappreżentanti mis-settur taż-żgħażagħ, u jiġu mmirati lejn l-indirizzar ta' sfidi speċifiċi. Jilħqu b'mod attiv liż-żgħażagħ bi prospetti baxxi ta' edukazzjoni u impjieg fuq il-bażi tal-istatus soċjoekonomiku, l-isfond ta' migrazzjoni jew is-sess tagħhom, bil-ħsieb li jiżguraw li ħadd ma jibqa' lura. Għandhom jissaħħu l-litteriżmu diġitali u tal-media taż-żgħażagħ kif ukoll l-abbiltà tagħhom li jaħsbu b'mod kritiku, flimkien mal-ħiliet soċjali u l-kompetenzi ta' ċittadinanza tagħhom. L-għalliema u l-kapijiet tal-iskejjel għandhom jingħataw is-setgħa li jiskopru u javżaw dwar sinjali bikrija ta' nuqqas ta' involviment bil-ħsieb li jittejbu l-kisbiet edukattivi u jiġi evitat it-tluq bikri mill-iskola, l-esklużjoni soċjali u r-radikalizzazzjoni vjolenti. Tkompli tippromwovi — fil-kuntest tal-programm ta' ħidma Erasmus+ għall-2017 — kwalunkwe inizjattiva li twieġeb għall-isfidi deskritti f'din ir-Riżoluzzjoni, billi tagħmel użu sħiħ mill-opportunitajiet ipprovduti fil-programm eżistenti. Barra minn hekk, ir-reviżjoni ta' nofs it-term tal-Qafas Finanzjarju Pluriennali toffri opportunità li jiġi kkunsidrat kif dawn l-isfidi jistgħu jiġu appoġġati permezz ta' strumenti eżistenti differenti tal-UE — inkluż il-programm Erasmus+ — bl-aktar mod effettiv. Tafferma mill-ġdid l-importanza tal-edukazzjoni u t-taħriġ f'kull inizjattiva Ewropea wara l-2020 dwar it-tkabbir, l-impjiegi u s-sostenibbiltà, filwaqt li tqis ukoll inizjattivi usa' bħall-Għanijiet ta' Żvilupp 2030 tan-Nazzjonijiet Uniti. Dan huwa partikolarment importanti fil-każ tal-edukazzjoni, qasam ikkaratterizzat mill-perspettiva fit-tul tiegħu. Tippreżenta, sa ma jasal il-Kunsill Edukazzjoni, Żgħażagħ, Kultura u Sport ta' Mejju 2016, il-proposta tagħha li jmiss għal aġenda ġdida għall-ħiliet għall-Ewropa li tappoġġa lill-Istati Membri, li fost l-oħrajn, jistgħu jikkunsidraw modi biex tingħata spinta lill-iżvilupp ta' ħiliet u l-kisba tal-għarfien f'perspettiva ta' tagħlim tul il-ħajja, b'referenza partikolari għall-oqsma li ġejjin: Iż-żieda fil-livelli ta' kisba edukattiva, filwaqt li jiġi rikonoxxut li t-tlestija tal-livell sekondarju ogħla jew ekwivalenti għandha t-tendenza li tiġi kkunsidrata bħala r-rekwiżit minimu biex tiġi żgurata transizzjoni ta' suċċess mill-edukazzjoni għas-suq tax-xogħol u għall-kisba ta' aċċess għal aktar tagħlim; It-titjib tal-għoti ta' kompetenzi ewlenin li huma kruċjali għat-tagħlim tul il-ħajja, l-impjegabbiltà u l-parteċipazzjoni attiva fis-soċjetà u l-ħajja demokratika; It-tisħiħ tal-kapaċità tal-Ewropa li tantiċipa ħtiġijiet ta' ħiliet futuri u li tindirizza d-diskrepanzi fil-ħiliet kif ukoll in-nuqqas ta' tlaqqigħ tal-ħiliet, b'enfasi fuq ir-responsabbiltà maqsuma bejn id-dinjiet tal-edukazzjoni u tax-xogħol, u billi nibnu fuq inizjattivi miż-żewġ setturi; Il-promozzjoni ta' trasparenza aħjar u l-użu ta' ħiliet u kwalifiki disponibbli ta' ħaddiema u studenti mobbli tal-UE; It-tiġdid tal-proċess tal-immodernizzar tal-edukazzjoni għolja fl-Ewropa, inkluż billi; jissaħħu l-kwalità u r-rilevanza fl-iżvilupp u t-tagħlim tal-kurrikulu; jiġi inkoraġġut ir-rwol tal-istituzzjonijiet tal-edukazzjoni għolja bħala innovaturi reġjonali; jiġu mtejba r-rabtiet bejn il-funzjonijiet ta' edukazzjoni u ta' riċerka tal-istituzzjonijiet tal-edukazzjoni għolja; tiġi fformulata tweġiba għall-impatt tal-edukazzjoni għolja miftuħa u online; jiġi indirizzat ir-rwol ċiviku tal-istituzzjonijiet tal-edukazzjoni għolja li jinvolvu ruħhom mal-komunità; jiġi żgurat li kull min għandu l-potenzjal li jkollu suċċess fl-edukazzjoni għolja, għandu jkollu l-opportunità li jagħmel dan, irrispettivament miċ-ċirkustanzi tal-persuna. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7964. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali. f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7953. Il-EUR-Lex hu l-aċċess fuq l-Internet għal-liġi Ewropea. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu, fl-10 ta' Marzu 2016, il-Kummissjoni ppreżentat proposta li fiha l-abbozz ta' baġit emendatorju Nru 1 għall-baġit ġenerali għas-sena finanzjarja 2016, minħabba l-fatt li l-ABE Nru 1 tal-baġit ġenerali 2016 jinħtieġ li jiġi adottat mingħajr dewmien sabiex ikun jista' jkopri l-ħtiġijiet immedjati u urġenti ta' finanzjament li jirriżultaw mill-influss bil-massa ta' refuġjati u migranti fl-Unjoni, huwa ġġustifikat li jitqassar, f'konformità mal-Artikolu 3(3) tar-Regoli ta' Proċedura tal-Kunsill, il-perijodu ta' tmien ġimgħat għall-informazzjoni tal-Parlamenti nazzjonali stipulat fl-Artikolu 4 tal-Protokoll Nru 1 dwar ir-rwol tal-Parlamenti nazzjonali fl-Unjoni Ewropea. IDDEĊIEDA KIF ĠEJ: Il-pożizzjoni tal-Kunsill dwar l-abbozz ta' baġit emendatorju Nru 1 tal-Unjoni Ewropea għas-sena finanzjarja 2016 ġiet adottata fis-16 ta' Marzu 2016. Jista' jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/. Magħmul fi Brussell, is-16 ta' Marzu 2016. Il-Kunsill tal-Unjoni Ewropea, wara li rrieżamina l-lista ta' persuni indikati fl-Annessi msemmija hawn fuq, iddeċieda li l-miżuri restrittivi previsti fid-Deċiżjoni 2011/172/PESK u fir-Regolament (UE) Nru 270/2011 għandhom ikomplu japplikaw għal dawk il-persuni. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness II għar-Regolament (UE) Nru 270/2011, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 4 tar-Regolament). Il-persuni kkonċernati jistgħu jibagħtu talba lill-Kunsill qabel il-15 ta' Diċembru 2016, flimkien ma' dokumentazzjoni ta' sostenn, biex id-Deċiżjoni li huma jiġu inklużi fil-lista msemmija hawn fuq terġa' tiġi kkunsidrata, fl-indirizz li ġej: Ser jittieħed kont ta' kwalunkwe osservazzjoni li tasal għall-fini tar-rieżami li jmiss tal-Kunsill, f'konformità mal-Artikolu 12 tar-Regolament (UE) Nru 270/2011, tal-lista ta' persuni indikati. Il-Kunsill ingħata tagħrif ġdid rilevanti għall-elenkar tal-persuna u l-gruppi msemmija hawn fuq. Wara li kkunsidra din l-informazzjoni ġdida, il-Kunsill emenda d-dikjarazzjonijiet tar-raġunijiet kif meħtieġ. Il-persuna u l-gruppi kkonċernati jistgħu jippreżentaw talba biex jiksbu d-dikjarazzjoni tar-raġunijiet tal-Kunsill għaliex qed jinżammu fil-lista msemmija hawn fuq f'dan l-indirizz sat-23 ta' Marzu 2016: Qed tinġibed ukoll l-attenzjoni tal-persuna u l-gruppi kkonċernati għall-possibbiltà li jikkontestaw ir-Regolament tal-Kunsill quddiem il-Qorti Ġenerali tal-Unjoni Ewropea, konformement mal-kondizzjonijiet stabbiliti fl-Artikolu 263(4) u (6) tat-Trattat dwar il-Funzjonament tal-Unjoni Ewropea. Qed tinġibed l-attenzjoni tal-persuna u l-gruppi kkonċernati għall-possibbiltà li ssir applikazzjoni quddiem l-awtoritajiet kompetenti tal-Istat(i) Membru/i rilevanti kif elenkati fl-Anness għar-Regolament sabiex tinkiseb awtorizzazzjoni biex il-fondi ffriżati jintużaw għal ħtiġijiet essenzjali jew ħlasijiet speċifiċi skont l-Artikolu 5(2) ta' dak ir-Regolament. Iċ-ċirku ta' barra tal-munita juri t-12-il stilla tal-bandiera Ewropea. L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7853 — CMA CGM/Bolloré/Kribi JV, f'dan l-indirizz: Ċipru Klassi 1.6: Frott, ħaxix u ċereali, friski jew ipproċessati It-taro tiġi mkabbra għall-basal tuberuż tagħha li jittiekel, magħruf lokalment bħala l-"mappes" u l-"poulles". Il-"mappes" hija l-parti ċentrali tal-basla tuberuża li tinsab taħt is-superfiċje tal-ħamrija u tissejjaħ "kolokasi" (taro). Il-"poulles" huma basal tuberużi żgħar li jikbru fil-ġnub u huma magħrufa bħala "kolokasi-poulles" (taro żgħar). Ħafna mill-għelejjel jiġu mkabbra f'għelieqi b'ħamrija ħamra fiż-żona usa' ta' Sotira u minħabba l-karatteristiki speċifiċi tagħha saret magħrufa sew bħala "Kolokasi Sotiras" (il-mappa) u "Kolokasi-Poulles Sotiras" (il-poulles). Dawn li ġejjin japplikaw kemm għall-"Kolokasi Sotiras" kif ukoll għall-"Kolokasi-Poulles Sotiras". L-istadji kollha tal-produzzjoni, inkluż il-preparazzjoni tal-materjal għall-propagazzjoni, sat-tqaxxir tal-basal tuberuż iseħħu fiż-żona ġeografika ddefinita. Iż-żona ġeografika ddefinita tinkludi rqajja' agrikoli fejn il-ħamrija hija ħamra (ħamrija ħamra) li jinsabu fil-limiti amministrattivi tal-Muniċipalità ta' Sotira u tal-Komunitajiet ta' Avgorou, Frenaros u Liopetri fid-Distrett ta' Famagusta. Il-karatteristiċi speċifiċi ta' "Kolokasi Sotiras" u ta' "Kolokasi-Poulles Sotiras" huma: il-forma ċilindrika twila u dejqa tal-mappa u l-forma mgħawġa tal-poulles; is-superfiċje uniformi tal-basal tuberuż (b'riżultat tat-tqaxxir) bi strixxi żgħar ħafna jew mingħajrhom; il-kulur bajdani tal-epidermis, minħabba t-tneħħija tal-ħamrija u ħafna mill-periderma (il-qoxra) minħabba t-tqaxxir tal-basal tuberuż b'sikkina. Minħabba dawn il-karatteristiċi speċifiċi l-"Kolokasi Sotiras" u l-"Kolokasi-Poulles Sotiras" faċilment jintgħarfu mill-konsumaturi minn taro u taro żgħira li jiġu mkabbra f'postijiet oħra, filwaqt li l-użu ta' materjal għall-propagazzjoni veġetattiva mill-għelejjel preċedenti mkabbra fiż-żona ddefinita jiżgura ż-żamma ta' dawn il-karatteristiċi speċifiċi. Fil-qosor, it-taro li jikber f'Ċipru qed jiġi identifikat maż-żona ddefinita primarjament minħabba l-għarfien espert tal-kultivaturi, flimkien mal-kundizzjonijiet favorevoli tal-ħamrija u tal-klima. Altitudni: iż-żona ġeografika ddefinita tinsab fit-tarf tal-Lvant ta' Ċipru. Din tinsab f'altitudni ta' mhux aktar minn 80 m u tinsab inqas minn 14-il km bogħod mill-kosta. L-art hija ċatta u ftit inklinata 'l isfel lejn il-baħar u l-ħamrija hi relattivament fonda. Il-karatteristiċi tal-ħamrija ħamra: iż-żona usa' ta' Sotira-Kokkinochoria ("il-villaġġi l-ħomor") għandha l-akbar konċentrazzjoni ta' żoni b'"ħamrija ħamra" f'Ċipru. Din l-art hija ċatta jew ftit inklinata, fejn il-ħamrija hija tqila u fiha kontenut għoli ta' tafal, b'kapaċità li żżomm l-ilma ta' 30–35 % u b'kapaċità ta' skambju ta' 28–33 %. Taħt kundizzjonijiet normali ta' umdità din il-ħamrija ġeneralment tkun fraġli u jkollha porożità, permeabbiltà tal-ilma u skular tal-ilma aħjar minn ħamrija tqila tat-tip alluvjali. Il-pH tal-ħamrija huwa ta' madwar 7,5–8,0 u l-kapaċità ta' skambju tagħha hi ta' madwar 28–33 meq/100 g. Il-kontenut ta' materja organika fil-ħamrija tal-wiċċ ġeneralment ikun ta' 0,5–2 % u tas-sottoswol ikun inqas minn 1 %. Dawn il-fatturi kollha huma kruċjali għall-iżvilupp, għas-saħħa tal-pjanti u għall-kwalità u l-kwantità tal-basal tuberuż li jiġi prodott, peress li t-taro hija pjanta li tippreferi ħamrija tqila, fonda, skulata sew, fraġli u b'kapaċità għolja għaż-żamma tal-ilma. Dawn il-fatturi, u b'mod partikolari l-fertilità tal-ħamrija, huma wkoll ta' importanza kbira għat-tkabbir tat-taro, hekk kif dawn jikkontribwixxu għall-iżvilupp ta' sistema tal-għeruq f'saħħitha, li jfisser li n-nutrijenti jiġu assorbiti aktar u aħjar u konsegwentement ifissru produttività aħjar. Kundizzjonijiet klimatiċi: dawn il-kundizzjonijiet li ġejjin jipprevalu: xtiewi relattivament moderati (Νονembru–Frar) b'temperaturi medji li jvarjaw minn 16 C għal 18 C u b'temperaturi minimi medji li ma jinżlux taħt it-8 C; sjuf (Mejju–Settembru) b'temperaturi li relattivament mhumiex għoljin ħafna (medja 21-29 C); umdità relattiva għolja (RH) b'medja ta' 58–79 % matul is-sena. Dawn il-kundizzjonijiet klimatiċi huma l-profil klimatiku taż-żona ddefinita, li huwa kompatibbli mal-ħtiġijiet tal-għelejjel hekk kif ġeneralment din hija pjanta li tħobb is-sħana, li matul il-jum teħtieġ temperatura medja ta' aktar minn 21 °C u hija sensittiva ħafna għall-ġlata. Minħabba din is-sensittività għat-temperaturi t-taro tiffjorixxi f'żoni ċatti bħalma hija ż-żona ġeografika ddefinita fejn, peress li tinsab viċin tal-baħar, it-temperatura tinbidel u d-differenzi bejn it-temperaturi ta' matul il-jum u dawk ta' matul il-lejl huma aktar baxxi. Fatturi umani: dawn huma l-fatturi li tul iż-żmien wasslu għall-iżvilupp ta' prattiki ta' kultivazzjoni speċifiċi li jgħinu sabiex jiġu determinati l-karatteristiċi tal-prodott. Dawn il-prattiki jinkludu: Il-kultivaturi jżommu l-materjal għall-propagazzjoni f'post għall-kenn, jgħattuh bil-ħamrija u bl-iskart sal-jum tat-tħawwil jew iħallu ftit pjanti tat-taro fl-għalqa sal-jum li fih jitħawlu l-għelejjel li jmiss, meta jiġu maqlugħin mill-ħamrija u minnufih jerġgħu jħawluhom bħala l-materjal għall-propagazzjoni l-ġdid. Barra minn hekk, xi rqajja' jiġu mħawla biss sabiex jipprovdu l-materjal għall-propagazzjoni għall-għelejjel tas-sena ta' wara. Normalment dawn l-irqajja' jkunu art mistrieħa jew qabel kienu mħawla bil-legumi. iż-żamma tal-basal tuberuż misjur fil-ħamrija u l-ħsad tiegħu b'mod gradwali: Peress li meta tkun misjura kompletament it-taro tista' titħalla fil-ħamrija għal tul ta' żmien, il-kultivaturi jorganizzaw il-ħsad tagħha skont il-ħtiġijiet tas-suq. Il-kultivaturi jafu li l-basal tuberuż jinqered biss jekk ikun hemm perjodu estiż ta' ġlata, xi ħaġa li kważi qatt ma tiġri fiż-żona. Mill-esperjenza jafu wkoll kemm jistgħu ibigħu taro kuljum u għalhekk huma jaħsdu l-kwantitajiet xierqa skont din l-esperjenza. Din hija r-raġuni għalfejn it-taro hija magħrufa bħala "karus", hekk kif permezz tagħha l-kultivaturi għandhom prodott "maħżun" li jista' jipprovdilhom dħul stabbli — u huma jkunu jafu kemm minn qabel. Iż-żamma tal-basal tuberuż tat-taro misjur fil-ħamrija hija aspett tal-għarfien tal-kultivaturi lokali — f'postijiet oħra f'Ċipru, dan ma jsirx. Ir-referenzi juru li t-taro nġabet minn Karpasia lejn iż-żona ta' Sotira fil-bidu tas-seklu 20. Fil-bidu, din kienet tiġi mkabbra biss fuq art viċin il-baħar fejn il-ħamrija mhix ħamra. Madankollu, bil-mod il-mod, l-għelejjel bdew jiġu mkabbra 'l ġewwa fl-għelieqi b'ħamrija ħamra (viċin tal-Komunità) u deher ċar li l-konsistenza tal-ħamrija u l-kapaċità akbar tagħha li żżomm l-ilma tejbu b'mod sostanzjali l-kwalità tat-taro li jiġi prodott: daqs akbar, forma, produttività u konsistenza uniformi. Bil-mod u b'mod gradwali t-tkabbir tat-taro rabba l-għeruq fiż-żona usa' ta' Sotira, fejn wara l-1974 sar intensifikat, biex jimtela l-vojt li tħalla minħabba t-telf tal-azjendi agrikoli fit-Tramuntana tal-gżira. Għalkemm "Kolokasi Sotiras" qatt ma kienet l-għalla prinċipali taż-żona, matul is-snin disgħin l-Uffiċċju għall-Agrikoltura tad-Distrett ta' Famagusta żamm "fajl taro" separat bil-ħsieb li jittejbu s-sistemi tat-tisqija u jiġi stabbilit reġistru tal-kultivaturi. Dan ta' hawn fuq huwa kkonfermat ukoll minn dokument riċenti (2013) maħruġ mill-Uffiċċju li jinnota li 139 mill-179 kultivatur li jkabbru t-taro fid-Distrett (77 %) jinsabu fiż-żona ta' Sotira. Skont stħarriġ li sar mill-Uffiċċju fis-snin disgħin, miżmum fil-"fajl taro", 1 000 ettaru (77 %) mill-1 300 ettaru totali tal-għelejjel tat-taro fid-Distrett ta' Famagusta kienu fiż-żona ta' Sotira, għaldaqstant baqgħet ikkunsidrata bħala għalla importanti. Il-kultivaturi l-oħra jinsabu f'Komunitajiet oħra fiż-żona ġeografika ddefinita. Id-dejta tas-Servizz Statistiku turi li ż-żona ġeografika ddefinita tipproduċi aktar minn 90 % tat-taro tal-pajjiż. (it-tieni subparagrafu tal-Artikolu 6(1) ta' dan ir-Regolament)
Extracted from C_105_2016.html